b"\n_START_ARTICLE_\nManifest Destiny\n_START_PARAGRAPH_\nManifest Destiny, \xc3\xaen rom\xc3\xa2n\xc4\x83 Destin evident, este credin\xc8\x9ba c\xc4\x83 Statele Unite ale Americii erau destinate s\xc4\x83 se \xc3\xaentind\xc4\x83 \xc3\xaentre Oceanul Atlantic \xc8\x99i Oceanul Pacific. C\xc3\xa2teodat\xc4\x83, Manifest Destiny a fost interpretat at\xc3\xa2t de larg \xc3\xaenc\xc3\xa2t se referea la eventuale absorbire a \xc3\xaentregii Americi de Nord \xc3\xaen Uniune, de la Canada, Mexic \xc8\x99i Cuba, la \xc3\xaentrega zon\xc4\x83 a Caraibilor \xc8\x99i America Central\xc4\x83._NEWLINE_Manifest Destiny a fost adesea invocat \xc8\x99i folosit pentru a argumenta \xc8\x99i justifica alte achizi\xc8\x9bii teritoriale sau aspira\xc8\x9bia de achizi\xc8\x9biona teritorii. Avoca\xc8\x9bii Destinului evident erau convin\xc8\x99i nu numai c\xc4\x83 expansiunea era bun\xc4\x83, dar \xc8\x99i c\xc4\x83 aceasta era evident\xc4\x83 (\xe2\x80\x9emanifest\xe2\x80\x9d), sigur\xc4\x83 (\xe2\x80\x9edestiny\xe2\x80\x9d) \xc8\x99i chiar inevitabil\xc4\x83. De\xc8\x99i ini\xc8\x9bial Manifest Destiny fusese doar o expresie de natur\xc4\x83 politic\xc4\x83 cu priz\xc4\x83 la public, folosit\xc4\x83 frecvent la \xc3\xaenceputul secolului al XIX-lea, ea a devenit ulterior un termen istoric standard, folosit adesea ca un sinonim al expansiunii teritoriale a Statelor Unite ale Americii de-a latul \xc3\xaentregului continent nord-american._NEWLINE_Termenul a fost folosit pentru prima dat\xc4\x83 de c\xc4\x83tre democra\xc5\xa3ii jacksonieni la \xc3\xaenceputul anilor 1840 pentru a promova \xc8\x99i justifica anexarea majorit\xc4\x83\xc8\x9bii p\xc4\x83r\xc8\x9bii vestice de ast\xc4\x83zi a Uniunii, printre care se num\xc4\x83r\xc4\x83 \xc8\x99i importantele achizi\xc8\x9bii teritoriale cunoscute \xc3\xaen istoria SUA ca Oregon Territory, Anexarea Texasului \xc8\x99i Mexican Cession. Termenul a fost ulterior revitalizat \xc3\xaen anii 1890, de data aceasta de suporterii Partidului Republican, ca o justificare teoretic\xc4\x83 a continu\xc4\x83rii expansiunii teritoriale a Statelor unite, de data aceasta, \xc3\xaen afara Americii de Nord._NEWLINE_Termenul a \xc3\xaenceput s\xc4\x83 nu mai fie folosit la \xc3\xaenceputul secolului al XX-lea, dar exist\xc4\x83 istorici politici ai Statelor Unite care cred c\xc4\x83 anumite aspecte ale conceptului Manifest Destiny, \xc8\x99i mai ales credin\xc8\x9ba c\xc4\x83 exist\xc4\x83 o \xe2\x80\x9emisiune american\xc4\x83\xe2\x80\x9d de a promova \xc8\x99i ap\xc4\x83ra democra\xc8\x9bia oriunde \xc3\xaen lume, continu\xc4\x83 s\xc4\x83 exercite o influen\xc8\x9b\xc4\x83 asupra politice ideologice americane.\n_START_SECTION_\nContext \xc8\x99i interpret\xc4\x83ri\n_START_PARAGRAPH_\nJournalistul John L. O'Sullivan, un sus\xc8\x9bin\xc4\x83tor cu influen\xc8\x9b\xc4\x83 al ideii de \xe2\x80\x9edestin american\xe2\x80\x9d din Partidul Democratic, a scris un articol \xc3\xaen anul 1839, \xc3\xaen care, de\xc8\x99i nu a utilizat termenul Manifest Destiny, a prezis un destin divin (conform, \xe2\x80\x9ea divine destiny\xe2\x80\x9d) pentru Statele Unite, bazat pe valori umane ca egalitate, drepturi ale con\xc8\x99tiin\xc8\x9bei \xc8\x99i eliberare personal\xc4\x83 (\xe2\x80\x9eto establish on earth the moral dignity and salvation of man\xe2\x80\x9d). Acest destin nu este explicit teritorial, dar O'Sullivan a prezis textual c\xc4\x83 \xe2\x80\x9eStatele Unite va fi o Uniune de multe republici\xe2\x80\x9d, conform originalului din limba englez\xc4\x83, <United States would be one of a> \xe2\x80\x9eUnion of many Republics\xe2\x80\x9d._NEWLINE_\xe2\x80\x9eA vast complex of ideas, policies, and actions is comprehended under the phrase 'Manifest Destiny'. They are not, as we should expect, all compatible, nor do they come from any one source.\xe2\x80\x9d_NEWLINE_\xe2\x80\x9eUn vast complex de idei, politici \xc8\x99i ac\xc8\x9biuni este \xc3\xaen\xc8\x9beles sub expresia Manifest Destiny. Aceste ac\xc8\x9biuni nu sunt, cum ne-am a\xc8\x99tepta, toate compatibile pentru c\xc4\x83 nu vin din aceea\xc8\x99i surs\xc4\x83.\xe2\x80\x9d_NEWLINE_\xe2\x80\x94Ernest Lee Tuveson, Redeemer Nation: The Idea of America's Millennial Role. Chicago: University of Chicago Press, 1968, pagina 91.\n_START_SECTION_\nContinentalism\n_START_PARAGRAPH_\nAdams a contribuit mult la promovarea acestui concept. El a \xc3\xaencheiat Tratatul din 1818, care stabilea Frontiera americano-canadian\xc4\x83 p\xc3\xa2n\xc4\x83 la Mun\xc8\x9bii St\xc3\xa2nco\xc8\x99i. A sus\xc8\x9binut ocuparea comun\xc4\x83 (americano-britanic\xc4\x83) a regiunii cunoscut\xc4\x83 \xc3\xaen istoria american\xc4\x83 sub numele de \xc8\x9ainutul Oregonului, \xc8\x99i \xc3\xaen istoria britanic\xc4\x83 \xc8\x99i canadian\xc4\x83 ca \xc8\x99i Noua Caledonie \xc8\x99i Districtele Columbia. A negociat Tratatul Transcontinental \xc3\xaen 1819, achizi\xc8\x9bion\xc3\xa2nd Florida de la Spania \xc8\x99i extinz\xc3\xa2nd frontiera Statelor Unite cu Mexicul Spaniol p\xc3\xa2n\xc4\x83 la Oceanul Pacific. A conceput Doctrina Monroe din 1823, care avertiza Europa c\xc4\x83 Emisfera vestic\xc4\x83 nu mai este deschis\xc4\x83 coloniz\xc4\x83rii de c\xc4\x83tre puterile europene.\n_START_SECTION_\nUtilizare t\xc3\xa2rzie\n_START_PARAGRAPH_\nAst\xc4\x83zi, termenul Manifest Destiny este utilizat \xc3\xaen lucr\xc4\x83rile academice este utilizat pentru a descrie o epoc\xc4\x83 din istoria american\xc4\x83, \xc3\xaen special \xc3\xaen anii 1840. Cu toate acestea, termenul este folosit uneori de st\xc3\xa2nga politic\xc4\x83 \xc8\x99i de criticii politicii externe a SUA pentru a caracteriza interven\xc8\x9biile \xc3\xaen Orientul Mijlociu \xc8\x99i \xc3\xaen alte regiuni ale globului. \xc3\x8en aceast caz, Manifest Destiny este interpretat ca fiind cauza ce st\xc4\x83 la baza a ceea ce este perceput de unii ca \xe2\x80\x9eimperialism american\xe2\x80\x9d."